CELEX: 62019CA0294
Language: hu
Date: 2021-04-29 00:00:00
Title: C-294/19. és C-304/19. sz. egyesített ügyek: A Bíróság (hatodik tanács) 2021. április 29-i ítélete (a Curtea de Apel Constanţa [Románia] előzetes döntéshozatal iránti kérelmei) – Agenţia de Plăţi şi Intervenţie pentru Agricultură – Centrul Judeţean Tulcea kontra SC Piscicola Tulcea SA (C-294/19), Ira Invest SRL kontra Agenţia de Plăţi şi Intervenţie pentru Agricultură – Centrul Judeţean Tulcea (C-304/19) (Előzetes döntéshozatal – Mezőgazdaság – Közös agrárpolitika (KAP) – Közvetlen támogatási rendszerek – Támogatható hektár – Akvakultúrás létesítmény – Telekkönyvi rendeltetés – Mezőgazdasági célból történő tényleges használat – A telekkönyvi nyilvántartás bejegyzéseinek megfelelő használat)

2021.7.5.   
            
            
               HU
            
            
               Az Európai Unió Hivatalos Lapja
            
            
               C 263/2
            
         
      A Bíróság (hatodik tanács) 2021. április 29-i ítélete (a Curtea de Apel Constanţa [Románia] előzetes döntéshozatal iránti kérelmei) – Agenţia de Plăţi şi Intervenţie pentru Agricultură – Centrul Judeţean Tulcea kontra SC Piscicola Tulcea SA (C-294/19), Ira Invest SRL kontra Agenţia de Plăţi şi Intervenţie pentru Agricultură – Centrul Judeţean Tulcea (C-304/19)
      (C-294/19. és C-304/19. sz. egyesített ügyek) (1)
      
      (Előzetes döntéshozatal - Mezőgazdaság - Közös agrárpolitika (KAP) - Közvetlen támogatási rendszerek - Támogatható hektár - Akvakultúrás létesítmény - Telekkönyvi rendeltetés - Mezőgazdasági célból történő tényleges használat - A telekkönyvi nyilvántartás bejegyzéseinek megfelelő használat)
      (2021/C 263/02)
      Az eljárás nyelve: román
      
         A kérdést előterjesztő bíróság
      
      Curtea de Apel Constanţa
      
         Az alapeljárás felei
      
      
         Felperesek: Agenţia de Plăţi şi Intervenţie pentru Agricultură – Centrul Judeţean Tulcea (C-294/19), Ira Invest SRL (C-304/19)
      
         Alperesek: SC Piscicola Tulcea SA (C-294/19), Agenţia de Plăţi şi Intervenţie pentru Agricultură – Centrul Judeţean Tulcea (C-304/19)
      
         Rendelkező rész
      
      A közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről szóló, 2009. január 19-i 73/2009/EK tanácsi rendelet 2. cikkének h) pontját és 34. cikke (2) bekezdését, valamint a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról, valamint a 637/2008/EK és a 73/2009/EK rendelet hatályon kívül helyezéséről szóló, 2013. december 17-i 1307/2013/EU rendelet 4. cikke (1) bekezdésének e) pontját és 32. cikkének (2) bekezdését úgy kell értelmezni, hogy azok a területek, amelyeket a nemzeti jog alapján akvakultúrás tevékenységre szánt területként soroltak be, de amelyeket ténylegesen mezőgazdasági célra használnak vagy használtak, mezőgazdasági területnek minősülnek.
      
         (1)  HL C 288., 2019.8.26.